stanford-oval/wikipedia huggingface dataset:
סימיטר

ערך זה עוסק בסוג של חרב. אם התכוונתם למשמעות אחרת, ראו .
סימיטר מסוג קיליג' אשר מקורו בטורקיה.
סימיטר (באנגלית: Scimitar) היא סיף פרשים ארוך או חרב קצרה בעלת להב מעוקל אשר מקורה באזור המזרח התיכון. מקורו של השם ככל הנראה מהמילה הפרסית "שָאפשְר" שפירושה טופר האריה משום העיצוב הארוך והמעוקל של הלהב. המונח סימיטר משמש להגדרת קשת רחבה של חרבות בעלות עיצוב דומה אשר מקורם באזורים שונים במזרח התיכון, צפון אפריקה ודרום אסיה בהם גם "הסייף" הערבי (בעברית; חרב).
קיים חוסר בהירות לגבי מקור המונח סימיטר לציון שלל החרבות בעלות הלהב המעוקל הנפוצות בעולם המזרח-תיכוני והמוסלמי. המילה נמצאת בשימוש בשפה האנגלית מאמצע המאה ה-16 ומקורה מצרפתית עתיקה (cimeterre) או ישירות מאיטלקית (scimitarra), אך המקור למילים אלו לא ידוע ונחשב להיות ככל הנראה עיוות של המילה הפרסית שאמשיר (شمشير; חרב).
סוגים

ג'אנביה (בערבית; جنبية): פגיון בעל ערך סמלי אשר נלבש על החגורה. פרוש השם ג'אמביה הוא פגיון בערבית, נפוץ במדינות ערב שונות אך מזוהה במיוחד באזור תימן. הג'אמביה דומה בצורתה לגרסה מוקטנת של חרב הסימיטר המעוקלת.
שאמשיר (בפרסית; شمشیر): סוג של סימיטר הנפוץ במרכז אסיה ופרס, מקור השם במילה הפרסית לחרב. השאמשיר שייך למשפחת הסימיטר ובעל להב מעוקל בזווית יחסית קיצונית של 5 עד 15 מעלות מבסיס החרב עד לקצה. גרסה נוספת לשאמשיר היא השאמשיר שיקארגר; חרב ציידים המעוטרת בדרך כלל באיורי צייד לאורך הלהב.
קיליג' (בטורקית; kılıç): חרב סימיטר הנפוצה באזורי המזרח התיכון וטורקיה. מקורה של הקיליג' (מטורקית: חרב) בחרב הטורקית-מונגולית (אנ').
נימחה: חרב סימיטר הנפוצה באזורי צפון אפריקה ובעיקר במרוקו. הנימחה מורכבת מלהב ישר המתעקל בקצהו ומבוסס בעיקר על חרב הסייף הערבית.
פולוור: חרב סימיטר הנפוצה בצפון הודו, פקיסטן ואפגניסטן ונחשבת החרב המסורתית של הפתאנים (פשטונים).
טלוור (בפשטו; تلوار): חרב סימיטר הנפוצה בעיקר בהודו ופקיסטן. הטלוור מורכבת מלהב בעלת עיקול עדין לאורך כל הלהב מהבסיס עד הקצה, עיצוב אשר היה בין היתר למקור חיקוי לחרבות פרשים הבריטיות של המאה ה-19. שלא כמו רוב סוגי הסימיטר, הטלוור בעלת העיקול העדין יכולה לשמש לא רק לשיסוף אלא גם לדקירה.
תמונות

טלוור
סימיטרים מהאימפריה העות'מאנית
טלוור
סמל ערב הסעודית המורכב מעץ דקל וזוג סימיטרים
נפיץ: תיירות מלחמה

גליה יואלי ונעמי יואלי
נעמי יואלי
גליה יואלי
נפיץ: תיירות מלחמה היא הצגתן של נעמי יואלי וגליה יואלי. ההצגה עלתה בבכורה בפסטיבל עכו 2011, וזכתה בפרס על פריצת דרך ביצירה תיאטרונית ובפרס קיפוד הזהב לשפת במה.
אודות ההצגה

המחזה מוגדר על ידי יוצרותיו כ"רשומון לזיכרון הישראלי קצר המועד". בחלקו הראשון של המחזה נעמי יואלי מספרת זכרונות מילדותה והתבגרותה. במקביל, גליה יואלי מקרינה על גבי מסך הקרנה ומסך טלוויזיה קטעי מידע ותיעוד שמעלים שאלות בקשר למבצע עופרת יצוקה ולגבי השתקפות הצד הפלסטיני בעיני הישראלים. חלק מה"זיכרונות" הנכללים בהצגה:
חיקוי של חנה רובינא הקוראת את "מגש הכסף" בחגיגות העשור למדינה
חיקוי של נהג אגד בזמן טיול לעזה, זמן קצר אחרי כיבושה
דמותה של אמה של נעמי, המדקלמת שיר עברי בביקור שורשים בעיר הולדתה בגולה.
חלקו השני של המחזה מתרכז במקרה של עז א-דין אבו אל-עייש, רופא מג'בליה, שעובד בבית חולים ישראלי. בעיצומו של מבצע עופרת יצוקה, ב-16 בינואר 2009, נהרגו שלוש בנותיו ואחייניתו עקב פגיעת טנק ישראלי. העבודה עוקבת אחר התגובות למקרה. יואלי ובתה "מסיירות במחוזות הזיכרון האישי והקולקטיבי ומציגות את עקבות הקולות, העדויות והתגובות אשר ליוו וליבו את כרוניקת המוות, מעין 'והגדת לבתך' של הזיכרון הקצר". בין הטקסטים, טקסטים משפטיים שנועדו להכשיר ולהצדיק פעולות צבאיות בקרב אוכלוסייה אזרחית.
היצירה בוחנת איך האחר, בדמותו של הרופא, פולש לתודעה הקולקטיבית הישראלית.
היצירה המשיכה והציגה בתיאטרון תמונע עד יוני 2012.
יוצרים ומבצעים

עיבוד וביצוע: נעמי יואלי וגליה יואלי.
עיצוב: הדס עפרת.
מוזיקה: יוסי מר-חיים.
תאורה: אורי רובינשטיין.
סאונד ארט וייעוץ וידאו: אילת לרמן.
תלבושות: וליה פירטינוף.
ייעוץ סאונד: דודו שביט.
הפקה ושירה: רויטל מלכה.
הערות שוליים

↑  "מיין ג'רוזלם" היא הזוכה הגדולה בטקס קיפוד הזהב, באתר עכבר העיר, 2 בנובמבר 2012
נייר ערך למוכ"ז

שטר מניה של Jewish Colonial Trust Limited
נייר ערך למוכ"ז (Bearer security) הוא נייר ערך המגולם במסמך סחיר (שטר). העברת נייר ערך למוכ"ז (ר"ת של "למוסר כתב זה") מתבצעת על ידי מסירה פיזית של השטר. למעשה, זו פיסת נייר שהאוחז אותה הוא הבעלים של נייר הערך. בכך, נייר ערך למוכ"ז שונה מנייר ערך על שם, שהבעלות בו מתועדת במרשם מרכזי אחד, המנוהל בידי התאגיד המנפיק. בניגוד לנייר ערך למוכ"ז, העברת נייר ערך על שם דורשת פעולה (כגון רישום ההעברה במרשם בעלי ניירות הערך) שאינה מסירה פיזית בלבד. שני הסוגים הנפוצים של ניירות ערך למוכ"ז הם מניות למוכ"ז (bearer shares) ואג"ח למוכ"ז (bearer bonds).
ניירות ערך למוכ"ז שונים ממסמכים סחירים למוכ"ז שאינם נייר ערך, כגון שטר למוכ"ז (קרי, שטר חליפין למוכ"ז, שיק למוכ"ז או שטר חוב למוכ"ז) או שטר מטען למוכ"ז.
ניירות ערך למוכ"ז מופיעים במרשמי ניירות הערך (כגון מרשם בעלי המניות) של החברה שהקצתה אותם. בניגוד לניירות ערך על שם, אין תיעוד של שמות הבעלים עצמם (שאינם ידועים לחברה), אלא רישום של כמות ניירות הערך למוכ"ז הנמצאים במחזור, של תאריך ההקצאה ושל מספור השטרות.
ככלל, כל סוג של נייר ערך יכול להתקיים בצורת נייר ערך למוכ"ז. מניות ואג"ח הם שני סוגי ניירות הערך העיקריים המוקצים למוכ"ז. ישנם ניירות ערך שכמעט אין טעם להקצותם בדרך זו, מכיוון שהם קצרי-מועד. אם תוקפם יפוג מבלי שנעשתה פעולת מימוש מסוימת, בעליהם יחזיק נייר חסר ערך. כאלו הם, למשל, כתבי אופציה.
ניירות ערך למוכ"ז אינם חייבים להוות סדרה (class) נפרדת בהון התאגיד. אין כל קשר בין חלוקת המניות לסדרות (מניות של אותה חברה, עם זכויות צמודות שונות; לדוגמה, מניות רגילות לעומת מניות יסוד) לבין יצוגן בדרך של מניות למוכ"ז או מניות על שם. אפשר שלחברה יהיו מניות מסדרה אחת בלבד, חלקן מניות על שם והחלק האחר – מניות למוכ"ז. כל אותן מניות מקנות את אותן זכויות. ההבדל היחיד נעוץ באופן מימוש הזכות. בעוד שבנוגע למניות על שם, החברה יודעת את זהות בעל המניה ויכולה לפנות אליו על מנת לקיים אירועי מימוש זכות – תשלום דיווידנד או זכות כלכלית אחרת, כינוס אספה כללית וכדומה – הרי בעל מניה למוכ"ז נדרש לפנות בעצמו לחברה ולהציג את שטר המניה כדי לקבל את הזכויות הנובעות ממנו.
מניות למוכ"ז בישראל

חוק החברות של ישראל מסדיר סוגיות אחדות הקשורות למניות למוכ"ז ולניירות ערך למוכ"ז בכלל. החוק דן בסוגיות אלו בארבעה הקשרים שונים (סעיף ההגדרות; הפרק העוסק במרשם בעלי המניות; הפרק העוסק בהגדרת בעל מניות; הסימן העוסק בהעברת ניירות ערך).
החוק מגדיר "נייר ערך למוכ"ז" כ"נייר ערך שתמורתו המלאה שולמה לחברה ושהוצא בשלו שטר המעיד על כך". החוק מבחין בין "נייר הערך" עצמו לבין ה"שטר", שהוא המסמך הפיזי המגלם אותו. הדרישה, שרק נייר ערך שתמורתו שולמה במלואה יוכל להיות נייר ערך למוכ"ז, נובעת מחוסר היכולת להתחקות אחר הבעלים של הנייר אחרי ההקצאה. לכן, לא ניתן לדרוש את התשלום במנות; יש לקבלו במלואו ורק אז להקצות את הנייר. השימוש במונח "שטר" כפשוטו מצביע על כך שהחוק רואה את שטר נייר הערך למוכ"ז כמסמך סחיר לכל דבר, שחלים עליו דיני השטרות הכלליים. קביעה זו מעוגנת בשתי הוראות נוספות בחוק החברות: "אחיזה בשטר היא ראיה לכאורה לבעלות בו" ו"נייר ערך למוכ"ז הוא מסמך סחיר, שהעברתו היא במסירת השטר לידי הנעבר".
החוק ממשיך ודן במניות למוכ"ז. נעשית שוב הבחנה בין המונחים "שטר מניה" ו"מניה למוכ"ז", כאשר החוק מגדיר "שטר מניה" כ"שטר המציין שהמחזיק בו הוא בעל מניה למוכ"ז". כדי שחברה תוכל להקצות מניות למוכ"ז, חייבת להימצא הרשאה לכך בתקנון שלה. הקביעה המהותית החשובה ביותר של חוק החברות בנוגע למניות למוכ"ז היא שהאוחז בשטר מניה הוא בעל מניה לכל דבר. זאת, בניגוד למצב ששרר בימי פקודת החברות, אז היו ספקות באשר למעמדו של בעל מניה למוכ"ז ונמצאו חברות בהן רק מי ששמו הופיע במרשם בעלי המניות נחשב לבעל מניה. גם באותה תקופה, ניתן היה לקבוע במסמכי ההתאגדות שבעל מניה למוכ"ז הוא בעל מניה לכל דבר ועניין. בחברות רבות אכן קבעו כך. חוק החברות ביטל את ההבחנה בין צורות שונות של מניה לעניין מעמדו של בעליה.
החוק קובע כי שר המשפטים רשאי להתקין תקנות בדבר הנוסח והצורה של שטרי מניה, אך עד היום לא הותקנו תקנות כאלה.
החוק מפרט את האופן בו יש לרשום מניות למוכ"ז במרשם בעלי המניות: יצוינו "עובדת הקצאתן של מניות למוכ"ז, מועד הקצאתן וכמות המניות", כמו גם "המספור של המניה למוכ"ז ושל שטר המניה". לפי החוק, ניתן להפוך מניה על שם למניה למוכ"ז ולהפך. אם החברה מוציאה שטר מניה במקום מניה על שם, עליה למחוק את שם בעל המניה מהמרשם ולרשום במקומו את המניה למוכ"ז. אם בעל מניה מבקש להחזיר את שטר המניה שבידו לחברה ולהירשם במרשם בעלי המניות, הוא יכול לעשות כן, אם אין הוראה בתקנון האוסרת על כך; שטר המניה יבוטל והמניה תהפוך למניה על שם.
בהתאם לתיקון לחוק החברות, תשנ"ט - 1999 (תיקון מס' 28), אשר פורסם ברשומות ביום 17.3.2016, ונכנס לתוקף ביום 17.9.2016, חברות לא יוכלו להנפיק עוד מניות למוכ"ז. מניות למוכ"ז הקיימות ערב תיקון החוק יימחקו או יהפכו לרדומות, לפי העניין.
בהתאם להוראות המעבר לתיקון, בעל מניה למוכ"ז שיחזיר לחברה את שטר המניה ערב כניסת החוק לתוקף, יקבל תחתיה מניה בעלת זכויות זהות והמניה למוכ"ז תבוטל. מניה למוכ"ז שלא תוחזר כאמור, תיהפך למניה רדומה כמשמעותה בסעיף 308 לחוק החברות, תשנ"ט-1999 והחברה תנפיק תחתיה מניה שתירשם במרשם בעלי המניות בהתאם לזכויות המניה למוכ"ז.
בהתאם להוראות המעבר לתיקון, בעל נייר ערך למוכ"ז שאינו מניה, שיחזיר את נייר הערך לחברה ערב כניסת החוק לתוקף, יקבל תחתיו נייר ערך על שם, בעל זכויות זהות ונייר הערך יבוטל. נייר ערך שלא יוחזר כאמור, לא יקנה לאוחז בו זכויות עד אשר יוחזר לחברה ויונפק תחתיו נייר ערך בעל זכויות זהות כאמור.
בתרבות הפופולרית

ניירות ערך למוכ"ז מציתים את הדמיון בשל העבירות הגבוהה שלהם והאפשרות לגלם ערך רב באמצעותם. לכן, הם מתאימים לשמש בתור מקגאפין. בסרט מת לחיות, פושעים מנסים לשדוד איגרות חוב למוכ"ז בשווי 640 מיליון דולר. אולם, נראה כי גם אם היו מצליחים במזימתם, השודדים היו נתקלים בקשיים בבואם לפדות את איגרות החוב, שכן גנב אינו "אוחז כשורה" לפי דיני השטרות ואינו זכאי לזכויות שבשטר. אם האגרות היו נמכרות הלאה, לקונים תמי לב, ייתכן שאלו היו יכולים ליהנות מהן, אם היו עומדים בתנאי תקנת השוק.
הערות שוליים

↑  סעיף 296(א) לחוק החברות, התשנ"ט-1999, ס"ח 189 (להלן: חוק החברות).
↑  סעיף 296(ב) לחוק החברות.
↑  סעיף 297 לחוק החברות.
↑  סעיף 1 לחוק החברות.
↑  סעיף 179 לחוק החברות.
↑  סעיפים 176 ו-177(3) לחוק החברות.
↑  סעיף 180 לחוק החברות.
↑  סעיף 130(א)(2)(א) לחוק החברות.
↑  סעיף 130(א)(2)(ב) לחוק החברות.
↑  סעיף 135 לחוק החברות.
↑  סעיף 136 לחוק החברות.
↑  פדיון מניות יק"ט באתר האפוטרופוס הכללי.
↑  לפי דיווח לבורסה של מלונות דן בע"מ מיום 07.08.2014, חברת מלון דן אכדיה בע"מ היא בעלת 3,591 מניות של מלונות דן בע"מ כנאמנת לטובת בעלי מניות למוכ"ז של מלון המלך דוד בע"מ. זאת, בעקבות חיסולה של מלון המלך דוד בע"מ עם מיזוגה לתוך מלונות דן בע"מ, כאשר תמורת המיזוג כללה מניות של מלונות דן בע"מ.
↑  סעיפים 192 ו-193 לחוק החברות.
↑  אהרן ברק "אגרת חוב מלוה קצר מועד למוכ"ז: זכותו של קונה בתום לב ובעד ערך" משפטים ה 160 (תשל"ג-תשל"ד).
| --- | --- |
בקרת זהויות :  GND: 4161722-8 
שטר 5 מניות למוכ"ז של חברת הכריה הקנדית BCRIC. שטרי מניה אלו חולקו בחינם לכל תושבי בריטיש קולומביה ב-1979 כדי לשתפם בבעלות בחברה ולעודד השקעה בה. המספרים בשני צדי השטר מיועדים לסימון תשלום דיווידנדים על המניות.
סופי (מוזיקאית)

| --- | --- |
סופי בהופעה בשנת 2018
סופי בהופעה בשנת 2018
 לידה:  17 בספטמבר 1986 גלאזגו, הממלכה המאוחדת 
 פטירה:  30 בינואר 2021 (בגיל 34) אתונה, יוון 
 שם לידה:  Samuel Long 
 מוקד פעילות:  הממלכה המאוחדת 
 תקופת הפעילות:  2009–2021 (כ־12 שנים) 
 סוגה:  מוזיקה אלקטרונית, הייפרפופ, פופ אוונגרדי 
 שפה מועדפת:  אנגלית 
 חברת תקליטים:  Future Classic, Numbers., Transgressive Records, אקס-אל רקורדינגס 
 msmsmsm.com
 פרופיל ב-IMDb
 
סופי סיאון (באנגלית: Sophie Xeon;‏ 17 בספטמבר 1986 – 30 בינואר 2021) הידועה בתור סופי (Sophie), הייתה מפיקה, פזמונאית ותקליטנית סקוטית. היא עסקה ביצירת מוזיקת פופ ניסיונית עם צלילים שונים שזכו לסיקורים וביקורות ברחבי העולם. בהמשך, הוגדר הסגנון בתור הייפרפופ.
בשנת 2021 נפטרה בבית החולים האוניברסיטאי אטיקון באתונה, כתוצאה מנפילה בגובה שלוש קומות.
קריירה

סופי שפעלה בצורה אנונימית בהתחלה, הצהירה על היותה אישה טרנסית וזכתה להצלחה עם "Bipp" ו-"Lemonade". הם נכללו באלבום האוסף Product. אלבום האולפן היחיד שלה Oil of Every Pearl's Un-Insides פורסם בעקבותיו ב-2018, והועמד לפרס גראמי בקטגוריית "אלבום הדאנס/אלקטרוני הטוב ביותר". סופי שיתפה פעולה עם מגוון אמנים כדוגמת מדונה ("Bitch I'm Madonna" שנכלל באלבום האולפן השלושה-עשר שלה, Rebel Heart), קים פטרס, צ'ארלי XCX, וינס סטייפלס ונמיאה אמורו.
מותה ומורשת

בסביבות השעה ארבע לפנות בוקר ב-30 בינואר 2021, בגיל 34, סופי נפטרה בבית החולים האוניברסיטאי אטיקון באתונה. היא נלקחה לבית החולים לאחר שנפלה מגג הבניין בו שהתה תוך כדי ניסיון לצלם את הירח המלא. בת זוגה של סופי, אוויטה מנג'י, אמרה כי ”לקח למשטרה ולמכבי האש כ-90 דקות לחלץ אותה” לפני הגעתם לבית החולים. אמנים כולל ריהאנה, סם סמית', וינס סטייפלס, צ'ארלי XCX, איי. ג'י. קוק וכריסטין והקווינס הביעו את תנחומיהם.
ב-4 ביוני 2021, אחיה של סופי הכריז על תוכניות לפרסם חלק מיצירותיה שטרם ראו אור. ב-16 ביוני 2021 הודיע האיגוד האסטרונומי הבין-לאומי כי לכוכב הלכת הקטן 1980 RE1 ניתן השם הקבוע Sophiexeon. במרץ 2022, צ'ארלי XCX הקדישה את אלבומה Crash לסופי. בטקס פרסי גראמי ה-65, שותפתה לשעבר של סופי, קים פטרס הפכה לאדם הטרנסג'נדר הראשון שזכה בפרס בקטגוריית "ביצוע הפופ הטוב ביותר של צמד/להקה"; במהלך נאום הקבלה שלה, היא ציינה את סופי על כך שסללה לה את הדרך.
דיסקוגרפיה > אלבומים

2015: Product
2018: Oil of Every Pearl's Un-Insides
2019: Oil of Every Pearl's Un-Insides Non-Stop Remix Album
2024: Sophie
הערות שוליים

↑  SOPHIE | Biography & History | AllMusic, web.archive.org, ‏2016-03-26
1 2  Sophie, acclaimed avant-pop producer, dies aged 34 | Electronic music | The Guardian, web.archive.org, ‏2021-01-31
1 2  Sophie, Grammy-nominated Scottish musician, dies at age 34 | CBC News, web.archive.org, ‏2021-01-31
↑  Unisil - Single by SOPHIE (באנגלית אמריקאית), 2021-01-28, נבדק ב-2023-11-14
↑  Sophie | Artist | GRAMMY.com, www.grammy.com
↑  Madonna (Ft. Nicki Minaj) – Bitch I'm Madonna, נבדק ב-2023-11-14
↑  SOPHIE, Genius (באנגלית)
↑  DJ and producer SOPHIE has died, web.archive.org, ‏2021-01-30
↑  SOPHIE's girlfriend Evita Manji: "I managed to tell her I love her and to keep fighting" - News - Mixmag, web.archive.org, ‏2021-02-01
↑  Sophie Xeon's girlfriend told her to 'keep fighting' after tragic rooftop fall - Mirror Online, web.archive.org, ‏2021-01-31
↑  Sophie, Who Pushed the Boundaries of Pop Music, Dies at 34 - The New York Times, web.archive.org, ‏2021-02-14
↑  Danny L Harle, Arca, Flying Lotus, Grimes, More Pay Tribute to SOPHIE | Pitchfork, web.archive.org, ‏2021-02-01
↑  Sophie Dies: Artists React & Share Tributes | Billboard, web.archive.org, ‏2021-02-02
↑  Sophie, web.archive.org, ‏2021-05-05
↑  SOPHIE's Brother Confirms Posthumous Music in the Works - PAPER, web.archive.org, ‏2021-12-28
↑  "WGSBN Bulletin, Volume 1, #3"
↑  Charli XCX pays tribute to late friend SOPHIE: "I've never met anyone like her" - News - Mixmag, web.archive.org, ‏2023-02-07
↑  Kim Petras pays tribute to SOPHIE at 2023 Grammys, web.archive.org, ‏2023-02-07
| --- | --- |
בקרת זהויות :  LCCN: no2016017466  MusicBrainz: 774b02d7-5056-4b0f-9d69-a82b6ae27cde  NKC: xx0277072  ULAN: 500490922  VIAF: 749145857107622921549   WorldCat (עם VIAF): 749145857107622921549
סולם מרקאלי

סולם מרקאלי הוא שיטה למדידת עצימותה של רעידת אדמה (המושג השגור כיום הוא "עוצמה סייסמית") על פי ההשפעה שלה על פני כדור הארץ, על תוואי השטח, על מבנים ובניינים ועל בני אדם. העצימות נמדדת בסולם בן 12 דרגות בו דרגה 1 מציינת רעידה שהורגשה רק במכשירי מדידה סייסמיים ודרגה 12 מציינת הרס טוטאלי. העצימות על פי סולם זה הולכת ויורדת עם המרחק ממוקד הרעש והיא נקבעת באמצעות איסוף הנתונים על השפעת הרעידה במקומות שונים על ידי אנשים שהיו באזורים שהושפעו מהרעש.
התפתחות סולם מרקאלי

סולם מרקאלי פותח על ידי חוקר הרי הגעש האיטלקי ג'וזפה מרקאלי בין השנים 1883 ו-1902 מסולם פשוט יותר בן 10 דרגות שנקרא סולם רוסי-פורל ועד שנת 1902 היה אף הוא בן 10 דרגות בלבד. הפיזיקאי האיטלקי אדולפו קנקני הרחיב אותו באותה שנה ל-12 דרגות. לאחר מכן הוגדר הסולם מחדש על ידי הגאופיזיקאי הגרמני אוגוסט היינריך זיברג ונודע בשם סולם מרקאלי-קנקני-זיברג (MCS). סולם זה עבר שינויים נוספים על ידי הבריטים הארי ווד ופרנק ניומן בשנת 1931, אז גם פורסם באנגלית בשם סולם מרקאלי-ווד-ניומן (MWN). לאחר מכן עבר שינויים נוספים על ידי צ'ארלס ריכטר ממציא סולם ריכטר וכיום הוא ידוע בשם סולם מרקאלי המותאם (MM).
סולם מרקאלי המותאם

הדרגות הנמוכות של הסולם מתארות בדרך כלל את האופן בו מורגשת רעידת האדמה על ידי התושבים. הדרגות הגבוהות יותר מבוססות על הערכת הנזק למבנים ולפני השטח. הטבלה להלן נותנת מושג לדרגות של סולם מרקאלי המותאם:
| --- | --- |
I. מכשירית: לא מורגשת על ידי אנשים - נמדדת במכשירים בלבד.
II. קלושה: מורגשת על ידי אנשים בודדים, בעיקר בקומות גבוהות. חפצים תלויים עשויים להתנודד.
III. קלה: מורגשת על ידי אנשים הנמצאים במבנה, בעיקר בקומות גבוהות, אך לא כולם יזהו שמדובר ברעידת אדמה. הרגשה דומה למעבר של משאית כבדה בסמוך. מכוניות חונות עשויות להתנודד מעט. ניתן להעריך את משך הרעידה.
IV. בינונית: מורגשת היטב בתוך מבנים, בלילה עשויה להעיר אנשים משנתם. כלים, חלונות ודלתות עשויים לנוע מעט או לרעוד, קירות עשויים לחרוק, התחושה דומה להתנגשות של משאית בבנין. מחוץ לבית מורגשת על ידי חלק מהציבור, מכוניות חונות מתנודדות באופן מורגש.
V. חזקה למדי: מורגשת היטב למעט על ידי אנשים בנסיעה, כלי אוכל וחלונות עשויים להישבר, פעמונים תלויים יצלצלו. תחושה של רכבת מהירה עוברת בסמוך.
VI. חזקה: מורגשת היטב על ידי כולם. כלי אוכל וחלונות נשברים, טיח נסדק ונופל, ספרים נופלים ממדפים ורהיטים זזים ממקומם. אנשים נבהלים ורצים החוצה מבניינים, קושי ללכת ישר.
VII. חזקה מאוד: קושי לעמוד יציב, מורגשת גם בזמן נסיעה במכונית. נזק שולי לבתים המיועדים לעמוד בפני רעידות אדמה, נזק קל עד בינוני למבנים רגילים, נזק כבד לבתים רעועים.
VIII. הרסנית: נזק קל למבנים עמידים לרעידות, נזק כבד לבנינים רגילים עד כדי קריסה חלקית, התמוטטות מוחלטת של מבנים רעועים, קריסה של ארובות, עמודים וקירות. חפצים כבדים זזים ממקומם.
IX. מחריבה: בהלה כללית. נזק משמעותי למבנים עמידים לרעידות אדמה, נזק כבד לבנינים רגילים וקריסה חלקית תוך התנתקות היסודות.
X. נוראה: קריסה של מבנים עמידים לרעידות ושבירה של יסודותיהם, פסי רכבת מתעקמים.
XI. נוראה ביותר: כמעט כל הבתים קורסים, גשרים מתמוטטים, פסי רכבת מתעקמים לחלוטין.
XII. קטסטרופלית: הרס מוחלט, שינויים מורגשים בתוואי השטח, תנועות גליות של האדמה והעפה של חפצים באוויר.
התאמה למדידות מדעיות

סולם מרקאלי לא מבוסס על גדלים פיזיקליים הניתנים למדידה אובייקטיבית כמו משרעת הרעידה, מהירות התנועה, תאוצת הקרקע או משך הרעש – אלא על תחושה אישית ועל הנזק שנגרם לסביבה. עם זאת, תחושת הרעידה מראה התאמה בדרגות הנמוכות לתאוצת הקרקע ובדרגות הגבוהות למהירות התנועה שלה.
ראו גם

סולם ריכטר
הערות שוליים

↑  עצימות - חומרה, ר' "מהו סולם דרגות החומרה של רעידת אדמה (עצימות)?" באתר אגף הסייסמולוגיה של המכון הגיאופיזי לישראל. בנוסף ראו ערך "עוצמה סייסמית".
↑  עמוס סלמון., 2011. הצעה לאימוץ סולם העוצמה הסייסמית האירופאי 98 -EMS ועדכון שאלון הדיווח בישראל. המכון הגאולוגי.
| סולם סייסמי |
| --- | --- | --- |
| סולמות מודרניים | סולמות מודרניים |  |
| סולמות עוצמה סייסמית | סולם ליידו (CSIS) • סולם מדבדב-ספונהאוור-קרניק (MSK) • סולם מקרוסייסמי אירופי (EMS) • סולם מרקאלי המותאם (MM) • סולם עצימות יפני (JMA) |  |
| סולמות גודל | סולם גלי גוף (Mb) • סולם גלי שטח (Ms) • סולם גודל יפני (MJMA) • סולם מגניטודה לפי מומנט (MW) • סולם משך הגודל (MD) • סולם ריכטר (ML) |  |
| סולמות היסטוריים | סולמות היסטוריים |  |
| סולמות עוצמה סייסמית | סולם אומורי • סולם מרקאלי-קנקני-זיברג (MCS) • סולם מרקאלי • סולם רוסי-פורל • סולם שינדו |  |
סורק פגיעות

סורק פגיעוּת (באנגלית: Vulnerability Scanner) הוא כלי לסריקת מחשבים ויישומי אינטרנט שמטרתו לאתר פגיעויות וחלקי קוד שגויים, העשויים להיות נקודת התחלה בהתקפת המערכת.
סורקי פגיעויות מהווים נדבך אבטחה חיוני ומשמשים ככלי התקפי והגנתי כאחד.
ישנם סורקים חינמיים מבוססים על קוד פתוח כגון OpenVas וNMAP (שלעצמו אינו נחשב סורק חולשות אלא סורק פורטים אך יש המשתמשים בו גם לאתר חולשות). סורקי חולשות בדרך כלל יהיו מבוססי טסטים והם מריצים עשרות אלפי טסטים בדקות אחדות. הסורקים יותקנו בתוך הרשת הארגונית ויפנו לכתובות פנימיות או שיופנו כלפי אתרים שפורסמו.
לרוב מאתרים סורקים חולשות להן יש CVE במאגר של NIST שמאגד בתוכו מאות אלפי חולשות ידועות.
כלים

סורק הפורטים - Nmap.
סורק הפגיעויות - Nessus, Saint, Netsparker,  beSECURE OpenVAS, Infra, Nexpose, ZmEu.
סורק יישומי האינטרנט - Nikto, Acunetix, Netsparker, Burp Suite, OWASP Zap, W3af.
סורק מסדי נתונים - Sqlmap.
שימוש

תוצאת סריקה של סריקה בסורק הפורטים nmap, תהיה כדלקמן:
Starting Nmap 6.40 ( http://nmap.org ) at 2017-05-26 09:04 EEST
Nmap scan report for 172.16.0.1
Host is up (0.33s latency).
Not shown: 94 filtered ports
PORT     STATE SERVICE
135/tcp  open  msrpc
139/tcp  open  netbios-ssn
445/tcp  open  microsoft-ds
3389/tcp open  ms-wbt-server
תוצאת מקוצרת של סריקה בסורק הפגיעויות nikto, תהיה כדלקמן:
Server: Apache/2.4.10 (Debian)
+ No CGI Directories found (use '-C all' to force check all possible dirs)
+ ETag header found on server, fields: 0xc4 0x51c42a5c32a70 
+ Allowed HTTP Methods: POST, OPTIONS, GET, HEAD 
+ OSVDB-3233: /icons/README: Apache default file found.
+ /phpmyadmin/: phpMyAdmin directory found
+ 6456 items checked: 0 error(s) and 4 item(s) reported on remote host
חלק מיומן שרת, השורות מציגות סריקה המנסה לאתר את עמוד הניהול:
220.128.235.XXX - - [26/Aug/2010:03:00:09 +0200] "GET /db/db/main.php HTTP/1.0" 404 - "-" "-"
 220.128.235.XXX - - [26/Aug/2010:03:00:09 +0200] "GET /db/myadmin/main.php HTTP/1.0" 404 - "-" "-"
 220.128.235.XXX - - [26/Aug/2010:03:00:10 +0200] "GET /db/webadmin/main.php HTTP/1.0" 404 - "-" "-"
 220.128.235.XXX - - [26/Aug/2010:03:00:10 +0200] "GET /db/dbweb/main.php HTTP/1.0" 404 - "-" "-"
 220.128.235.XXX - - [26/Aug/2010:03:00:11 +0200] "GET /db/websql/main.php HTTP/1.0" 404 - "-" "-"
 220.128.235.XXX - - [26/Aug/2010:03:00:11 +0200] "GET /db/webdb/main.php HTTP/1.0" 404 - "-" "-"
 220.128.235.XXX - - [26/Aug/2010:03:00:13 +0200] "GET /db/dbadmin/main.php HTTP/1.0" 404 - "-" "-"
 220.128.235.XXX - - [26/Aug/2010:03:00:13 +0200] "GET /db/db-admin/main.php HTTP/1.0" 404 - "-" "-"
סופי אלדרד

| --- | --- |

אלדרד, 2008
 לידה:  20 באוגוסט 1962 (בת 62) גריניץ', לונדון, אנגליה
 שם לידה:  סופי אלדרד
 מדינה:  הממלכה המאוחדת 
 תקופת הפעילות:  מ-1987
 מקום לימודים:  אוניברסיטת ויקטוריה של מנצ'סטר  תיכון בלקהית' 
 בן או בת זוג:  וינס הנדרסון (1997–?) 
 https://sophiealdred.com/
 פרופיל ב-IMDb
 
סופי אלדרד (באנגלית: Sophie Aldred; נולדה ב-20 באוגוסט 1962) היא שחקנית ומגישת טלוויזיה אנגלייה. היא ידועה מתפקידה כאייס בסדרת המדע הבדיוני "דוקטור הו".
ביוגרפיה

אלדרד נולדה בגריניץ', לונדון, אבל גדלה בקרבת מחוז בלאקהית'. היא שרה במקהלת הכנסייה של קידברוק ולמדה בבית הספר התיכון של בלאקהית' (Blackheath) בין השנים 1973 עד 1980. היא למדה דרמה באוניברסיטת ויקטוריה של מנצ'סטר. היא סיימה את לימודיה בשנת 1983 והחליטה להתחיל קריירה בתעשיית הבידור לילדים.
קריירה

בשנת 1987 היא לוהקה לדוקטור הו בתפקיד אייס ובמקור תוכננה להופיע רק בסיפור Dragonfire, האחרון בעונה 24. היא התבקשה להישאר בתפקיד קבוע והסכימה. היא נשארה עם הסדרה עד שבוטלה בשנת 1989.
גם לפני וגם אחרי דוקטור הו לאלדרד הייתה קריירה ענפה בטלוויזיה, ספציפית בתחום הילדים. היא הנחתה תוכניות חינוכיות כמו Melvin and MMusic-a-gramsaureen's  (שרצה בין השנים 1992–1996), Tiny and Crew (בין השנים 1995 – 1999), Words and Pictures (בין השנים 1992 – 1993 ושוב בין 1996 – 2001), וגם את התוכנית It's a Mystery בשנת 1996. היא גם גילמה את הדמות של מיני, הקוסמת הקטנה בתוכנית ZZZap! החל מהעונה השמינית ובין השנים 1999 – 2001.
היא חזרה לתפקיד אייס בשנת 1993 כחלק מספיישל מיוחד שחגג 30 שנה לדוקטור הו בשם Dimensions in Time והחל משנת 1999 היא מגלמת את אייס בתסכיתי אודיו שמפיקה חברת "ביג פיניש". כשהחלו שמועות בשנת 1994 שסרט של דוקטור הו עומד להיכנס לשלבי הפקה, מעריצי הסדרה קיוו שאלדרד תשוב לגלם את אייס. בסופו של דבר הסרט יצא בשנת 1996 אך אלדרד לא לקחה בו חלק וגורלה של אייס נותר לא ידוע.
במהלך שנות ה-2000 היא עבדה בעיקר כקריינית בפרסומות, וכמדבבת בסדרות כמו בוב הבנאי, בננות בפיג'מות ודני שובבני.
היא כתבה יחד עם מייק טאקר את הספר Ace, The Inside Story of the End of An Era והוא יצא לאור בשנת 1996. (ISBN 1-85227-574-X).
החל משנת 2012 אלדרד מדבבת בסדרה טבע תום יחד עם דייוויד טננט. בנובמבר 2013 היא הופיעה במערכון מיוחד שכתב פיטר דיוויסון לכבוד 50 שנה לדוקטור הו שנקרא The Five(ish) Doctors Reboot. בשנת 2018 הופיעה בתסכיתי אודיו שמבוססים על הסדרה "Class", שהיא ספין אוף של דוקטור הו.
בשנת 2020 אלדרד כתבה ספר בשם "Doctor Who: At Childhood's End". הספר מספר את קורותיה של אייס, עכשיו אישה מבוגרת ופילנתרופית, ואת המפגש שלה עם הדוקטור ה-13.
שבה לגלם את אייס ב"דוקטור הו" בספיישל "הכוח של הדוקטור", ששודר באוקטובר 2022.
חיים אישיים

אלדרד ניהלה רומן עם הקומיקאי לי דניס בעת שהיה נשוי לאישה אחרת. היא נישאה לשחקן וינס הנדרסון ב-12 ביולי 1997 ויש להם שני בנים משותפים.